- Hindi News
- National
- चौटाला ने खुद को बीमार बताकर अदालत को बहकाया, बैठकें कर कोर्ट का अनादर कर रहे, तत्काल सरेंडर करें:
चौटाला ने खुद को बीमार बताकर अदालत को बहकाया, बैठकें कर कोर्ट का अनादर कर रहे, तत्काल सरेंडर करें: दिल्ली हाईकोर्ट
पेरोल पर आने के बाद पूर्व सीएम ओपी चौटाला ने फतेहाबाद में कहा था कि प्रदेश में आने वाली सरकार इनेलो की होगी। सरकार आने पर कार्यकर्ताओें की सात पीढ़ी का जुगाड़ बैठा दूंगा। उन्होंने भिवानी समेत कई जगह यह बयान दिया।
सिरसा में ही कार्यकर्ताओं की एक अन्य बैठक में चौटाला ने कहा कि उन्हें जेल में कोई परेशानी नहीं है। अब वह पहले से भी अधिक स्वस्थ हैं। सभी कार्यकर्ता मिलकर अगले चुनाव की तैयारी करें।
चौटाला ने सिरसा के कालांवाली में कहा कि जो कार्यकर्ता पार्टी छोड़कर चले गए हैं, उनकी कोई सिफारिश करें, क्योंकि उन्हें वापस इनेलो परिवार में शामिल नहीं किया जाएगा। कार्यकर्ताओं और वरिष्ठ नेताओं से यह भी कहा कि अगर आपका कोई छोटा-मोटा काम हो तो मुझसे सीधे मिल सकते हैं।
6 फरवरी से पैरोल पर थे पूर्व सीएम, कोर्ट ने रद्द की
भास्कर न्यूज | नई दिल्ली
जेबीटीभर्ती घोटाले में 10 की सजा काट रहे पूर्व सीएम ओपी चौटाला की पैरोल दिल्ली हाईकोर्ट ने रद्द कर दी है। वह खुद को बीमार बताकर तीन सप्ताह से पैरोल पर थे। न्यायमूर्ति विपिन सांघी ने उन्हे तुरंत सरेंडर करने का आदेश दिया है। कहा, ‘चौटाला ने खुद को बीमार बताकर अदालत को बहकाया है। उन्होंने कोर्ट का अनादर किया है। मीडिया रिपोर्ट प्रकाशित फोटो को देखकर ऐसा प्रतीत होता है कि चौटाला चुस्त-दुरुस्त हंै और समय-समय पर बैठकें कर रहे हैं।’
अदालत से शिकायत की गई थी कि चौटाला सार्वजनिक बैठकें कर रहे हैं। अदालत ने पैरोल के साथ तिहाड़ जेल द्वारा उन्हें दी गई तीन हफ्ते की फर्लो भी रद कर दी। उधर, चौटाला के वकील ने इसका विरोध किया। उन्होंने कहा कि मीडिया रिपोर्ट यह नहीं बताती कि चौटाला ने बैठकें कीं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva